41 on Serruria | LekkeSlaap
41 on Serruria is 'n knus ateljeewoonstel vir 2 gaste in Paradyskloof, Stellenbosch.
Die woonstel is vas aan die hoofhuis en het 'n aparte ingang vir gaste se privaatheid. Die eenheid beskik oor 'n slaaparea met 'n koningingrootte-bed en 'n en suite-badkamer met 'n stort. Daar is ook 'n TV met DStv en WiFi.
Die kombuisie is met 'n mikrogolfoond, gasstoof, yskas en tee- en koffiemaakgeriewe toegerus. Gaste kan hul maaltye by die etenstafel geniet.
Die eenheid bied toegang tot 'n stoepie met 'n ingeboude braai en daar is veilige parkeerplek vir voertuie. Troeteldiere is welkom indien dit vooraf gereël word.
Stellenbosch bied 'n verskeidenheid doendinge, soos wynproe by die verskeie wynplase, bergfietsroetes, voetslaan en aarbeipluk gedurende die seisoen. Besienswaardighede in die omgewing sluit Eagle Encounters of Segway Gliding Tours by Spier, Butterfly World, The Giraffe House en vele meer in.